CELEX: 32007R0836
Language: lv
Date: 2007-07-10
Title: Padomes Regula (EK) Nr. 836/2007 ( 2007. gada 10. jūlijs ), ar ko Regulu (EK) Nr. 974/98 groza attiecībā uz euro ieviešanu Maltā

18.7.2007   
            
            
               LV
            
            
               Eiropas Savienības Oficiālais Vēstnesis
            
            
               L 186/3
            
         
      PADOMES REGULA (EK) Nr. 836/2007
   (2007. gada 10. jūlijs),
   ar ko Regulu (EK) Nr. 974/98 groza attiecībā uz euro ieviešanu Maltā
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 123. panta 5. punktu,
   ņemot vērā Komisijas priekšlikumu,
   ņemot vērā Eiropas Centrālās bankas atzinumu (1),
   tā kā:
   
               (1)
            
            
               Padomes Regula (EK) Nr. 974/98 (1998. gada 3. maijs) par euro ieviešanu (2) paredz valstu valūtu aizstāšanu ar euro dalībvalstīs, kas bija izpildījušas vienotās valūtas ieviešanai vajadzīgos nosacījumus brīdī, kad Kopiena sāka ekonomikas un monetārās savienības trešo posmu.
            
         
               (2)
            
            
               Ar Padomes Regulu (EK) Nr. 2596/2000 (3) ir izdarīti grozījumi Regulā (EK) Nr. 974/98, lai noteiktu Grieķijas valūtas aizstāšanu ar euro.
            
         
               (3)
            
            
               Ar Padomes Regulu (EK) Nr. 2169/2005 (4) ir izdarīti grozījumi Regulā (EK) Nr. 974/98, lai sagatavotos turpmākai euro ieviešanai dalībvalstīs, kuras vēl nav pieņēmušas euro kā vienoto valūtu.
            
         
               (4)
            
            
               Ar Padomes Regulu (EK) Nr. 1647/2006 (5) ir izdarīti grozījumi Regulā (EK) Nr. 974/98, lai noteiktu Slovēnijas valūtas aizstāšanu ar euro.
            
         
               (5)
            
            
               Ar Padomes Regulu (EK) Nr. 835/2007 (6) ir izdarīti grozījumi Regulā (EK) Nr. 974/98, lai noteiktu Kipras valūtas aizstāšanu ar euro.
            
         
               (6)
            
            
               Saskaņā ar 2003. gada Pievienošanās akta 4. pantu Malta ir dalībvalsts ar izņēmuma statusu, kā definēts Līguma 122. pantā.
            
         
               (7)
            
            
               Ņemot vērā Padomes Lēmumu 2007/504/EK (2007. gada 10. jūlijs) saskaņā ar Līguma 122. panta 2. punktu par vienotās valūtas ieviešanu Maltā 2008. gada 1. janvārī (7), Malta ir izpildījusi vajadzīgos nosacījumus vienotās valūtas ieviešanai, un Maltas izņēmuma statuss tiek atcelts no 2008. gada 1. janvāra.
            
         
               (8)
            
            
               
                  Euro ieviešana Maltā prasa uz šo dalībvalsti attiecināt spēkā esošos euro ieviešanas noteikumus, kas izklāstīti Regulā (EK) Nr. 974/98.
            
         
               (9)
            
            
               Maltas valūtas nomaiņas plānā ir paredzēts, ka euro banknotēm un monētām būtu jākļūst par šīs dalībvalsts likumīgo maksāšanas līdzekli dienā, kad euro ievieš kā tās valūtu. Tādējādi euro ieviešanas dienai un skaidrās naudas nomaiņas dienai vajadzētu būt 2008. gada 1. janvārim. “Pakāpeniskas izņemšanas no apgrozības” periods nebūtu jāpiemēro.
            
         
               (10)
            
            
               Tāpēc būtu attiecīgi jāgroza Regula (EK) Nr. 974/98,
            
         IR PIEŅĒMUSI ŠO REGULU.
   1. pants
   Regulas (EK) Nr. 974/98 pielikumu groza saskaņā ar šīs regulas pielikumu.
   2. pants
   Šī regula stājas spēkā 2008. gada 1. janvārī.
   
      Šī regula uzliek saistības kopumā un ir tieši piemērojama dalībvalstīs saskaņā ar Eiropas Kopienas dibināšanas līgumu.
      Briselē, 2007. gada 10. jūlijā
      
         
            Padomes vārdā —
         
            priekšsēdētājs
         
         F. TEIXEIRA DOS SANTOS
         
      
   
   
      (1)  OV C 160, 13.7.2007., 1. lpp.
   
      (2)  OV L 139, 11.5.1998., 1. lpp. Regulā jaunākie grozījumi izdarīti ar Padomes Regulu (EK) Nr. 835/2007 (skatīt šā Oficiālā Vēstneša 1. lpp.).
   
      (3)  OV L 300, 29.11.2000., 2. lpp.
   
      (4)  OV L 346, 29.12.2005., 1. lpp.
   
      (5)  OV L 309, 9.11.2006., 2. lpp.
   
      (6)  Skatīt šā Oficiālā Vēstneša 1. lpp.
   
      (7)  Skatīt šā Oficiālā Vēstneša 32. lpp.
   
      PIELIKUMS
      Regulas (EK) Nr. 974/98 pielikumā starp ierakstiem, kas attiecas uz Luksemburgu un Nīderlandi, iekļauj šādu rindu:
      
         
                     Dalībvalsts
                  
                  
                     Euro pieņemšanas diena
                  
                  
                     Skaidras naudas nomaiņas diena
                  
                  
                     Dalībvalsts ar “pakāpeniskas izņemšanas no apgrozības” periodu
                  
               
                     “Malta
                  
                  
                     2008. gada 1. janvāris
                  
                  
                     2008. gada 1. janvāris
                  
                  
                     n/p”